ÚRAD  VLÁDY
SLOVENSKEJ  REPUBLIKY
     sekcia vládnej legislatívy
									  Na rokovanie vlády SR
									  dňa 20. júna 2001
									  K materiálu č. 4229 /2001
									  K bodu č. 4

S T A N O V I S K O
k návrhu zákona, ktorým sa mení a dopĺňa zákon Národnej rady Sloven-skej republiky č. 285/1995 Z.z. o rastlinolekárskej starostlivosti
________________________________________________________________

I
	Návrh novely zákona č. 285/1995 Z.z. o rastlinolekárskej starostlivosti na rokovanie vlády Slovenskej republiky predkladá minister pôdohospodárstva P. Koncoš v novom znení.

II
	Predloženým návrhom zákona dochádza k zosúladeniu našej právnej úpravy s právom Európskej únie. Obdobie od schválenia zákona v roku 1995 možno hodnotiť ako konsolidáciu implementácie opatrení. Aplikácia mnohých systémových kontrolných opatrení v konečnom dôsledku znamenala úspešnú systémovú ochranu územia SR pred zavlečením významných karanténnych škodlivých organizmov zo štátov pôvodu, hlavne v oblasti ovocných drevín a zemiakov. Za obdobie rokov 1996-2000 Európska únia vydala viac ako 70 no-riem v oblasti rastlinolekárskej starostlivosti. Novela zákona o rastlinolekárskej starostlivosti je prioritnou úlohou B.57 podľa uznesenia vlády č. 17 z 10. janu-ára 2001.
	Dôsledná realizácia návrhu zákona, z hľadiska záujmu aproximácie smer-níc EÚ, bude mať dosah na štátny rozpočet a bude znamenať tiež zvýšenie počtu pracovníkov. Kvantifikácia je uvedená vo všeobecnej časti dôvodovej správy. Ministerstvo pôdohospodárstva SR si uplatnilo zvýšenie rozpočtových prostried-kov od roku 2002 v rámci prehľadu o administratívnych potrebách súvisiacich s implementáciou acquis. K materiálu je pripojené stanovisko Ministerstva fi-nancií SR podľa § 51 zákona NR SR č. 303/1995 Z.z. o rozpočtových pravidlách v znení neskorších predpisov.
	Legislatívna rada vlády Slovenskej republiky prerokovala návrh zákona 4. mája 2001 a odporučila návrh zákona schváliť s tým, že na rokovanie vlády bude predložený v novom, dopracovanom znení.

III
	Sekcia vládnej legislatívy Úradu vlády Slovenskej republiky konštatuje, že do predloženého nového znenia návrhu zákona, ktorým sa mení a dopĺňa zákon Národnej rady Slovenskej republiky č. 285/1995 Z.z. o rastlinolekárskej starostlivosti je 51 pripomienok a odporúčaní legislatívnej rady zapracovaných len čiastočne. Preto odporúča vláde návrh tohto zákona  s c h v á l i ť  za pred-pokladu, že do vládneho návrhu zákona budú zapracované ešte tieto pripo-mienky:

K bodu 9
- do § 3a zapracovať ako samostatné odseky ustanovenia o rastlinnom pase a chránených zónach z § 5 a 6 pripojeného návrhu vyhlášky upravujúcej pod-mienky dovozu, vývozu, prevozu rastlín, rastlinných produktov, ako aj pred-metov, ktoré môžu byť nositeľmi škodlivých organizmov.

K bodu 16
V § 5
- v odseku 1 vypustiť slová na konci textu „na ktorých je zriadené pracovisko kontrolného ústavu“,
- v odseku 3 za slovo „vykonanie“ doplniť slová „niektorého z týchto“ a vypus-tiť slovo „najmä“.,
- v odseku 3 v písmene f) vzhľadom na predvetie slovo „nariadi“ nahradiť slo-vom „určí“, 
- v odseku 3 v písmene h) vypustiť slovo „nariadi“ a znenie formulačne upraviť,
- do odseku 3 doplniť ďalšie písmeno j) tohto znenia:
„j) iného vhodného opatrenia.“.

K bodu 19
- navrhované znenie § 6 ods. 4 presunúť do § 23 ako odsek 3.

K bodu 23
- v navrhovanom znení § 7 ods. 5 pred slovo „skladovaní“ vložiť slovo „obchod-nom“.

K bodom 26, 28 a 29
- znenie bodu 26 upraviť takto: „§ 9 odsek 1 znie:
„(1) Žiadosť o schválenie prípravku na ochranu rastlín a jeho zapísanie do registra predkladá výrobca alebo iná fyzická osoba alebo právnická osoby poverená výrobcom10a) (ďalej len „žiadateľ“) na tlačive vydanom kontrolným ústavom.“,
- body 28 a 29 vypustiť.

K bodu 34
- v § 9 odseky 9 až 11 upraviť v súlade s § 9 ods. 5 písm. f) takto:
„(9) Ak končí doba platnosti registrácie prípravku na ochranu rastlín, dr-žiteľ registrácie môže požiadať o jej predĺženie. Žiadosť je potrebné predložiť najneskoršie šesť mesiacov pred skončením doby platnosti registrácie.
(10) Dobu platnosti registrácie možno predĺžiť aj opakovane, najviac o päť rokov.
(11) Na konanie o predĺžení doby platnosti registrácie platí ustanovenie § 7“,
- v § 9 znenie odseku 14 upraviť takto:
(14) Žiadateľ a držiteľ registrácie sú povinní kontrolnému ústavu bez-odkladne oznámiť aj tie údaje a podklady, ktoré predtým označili podľa od-seku 12 za obchodné tajomstvo.“.

K bodom 37 až 39
- body 37 až 39 spojiť a uviesť celé znenie § 13.

K bodu 42
- § 15 odsek 4 formulačne upraviť takto:
„(4) Kontrolný ústav vydá osvedčenie o odbornej kvalifikácii tomu, kto spĺňa tieto kvalifikačné predpoklady
a) má ukončené stredoškolské vzdelanie,
b) má odbornú prax najmenej jeden rok.“.

K bodu 43
- v § 17 znenie písmena m) upraviť takto:
„m) označenie rizika prípravkov (ďalej len „bezpečnostné vety“).

K bodu 51
- do § 23 ako odsek 3 presunúť znenie § 6 ods. 4 (bod 19).

K bodu 53
- uvodzovaciu vetu nahradiť znením: „Poznámka pod čiarou k odkazu 18 znie:“.

K bodu 54
- slovo „písm.“ nahradiť slovom „písmeno“.

K bodu 57
- slová „písm. a)“ nahradiť slovami „v písmene a).

K bodu 65
- v § 28 ods. 1 v písmene d) slovo „stanovenie“ nahradiť slovom „určenie“.

K bodu 66
- slovo „ods.“ nahradiť slovom „odseku“.

K vykonávacím predpisom
- návrhy vykonávacích predpisov upraviť tak, aby k vládnemu návrhu zákona boli pripojené v legislatívne upravenom znení, najmä aby zodpovedali splno-mocňovacím ustanoveniam, aby sa nimi neukladali povinnosti a do zákona aby boli presunuté ustanovenia podľa pripomienky k bodu 9.
Bratislava 18 júna 2001
Vypracovala: T. Gottliebová

								      Štefan  G r m a n
								       generálny riaditeľ
								 sekcie vládnej legislatívy